Свидетелство за правоуправление на МПС
Свидетелството за правоуправление на МПС, наричано накратко според формата му шофьорска карта или шофьорска книжка, е личен документ, удостоверяващ правото на лицето да управлява моторно превозно средство. Може да бъде използван и за документ за самоличност.

В миналото е използвана картонена шофьорска книжка. Днес в много страни, включително и в България, вече се използва ламинирана пластмасова карта с електронен чип с данни за лицето, притежаващо картата.

В редица държави – като САЩ и Канада например, тази карта, освен за нуждите на регистрацията и контрола върху автомобилния транспорт, широко се използва и като документ за установяване на самоличността на лицето в страната, служи като паспорт или лична карта при най-различни правни и други въпроси. Въпреки това обаче тя не замества напълно останалите документи за самоличност, които удостоверяват и други данни за лицето. Така например при влизане/напускане на страната се очаква лицето да представи паспорт или друг вид документ за самоличност за пътуване зад граница – например зелена карта и PR карта.

В България 
В българското законодателство, свидетелството за управление на МПС е уредено със Закон за движението по пътищата. За придобиване на правоуправление на МПС са налице следните изисквания:
 Кандидатът да има навършени 16 години, основно образование
 Обучение включващо: 30 часа практика и 40 часа теория.

Обученията се извършват в обучителни центрове, автошколи предлагащи теоретична и практическа подготовка за следните категории: Категория А, Категория В/B 1, Категории С, D, Категории В+Е, С+Е, D+Е, Категории Т, Категория М

Шофьорската книжка за категория B позволява управление на леки, лекотоварни и товарни автомобили с тегло включително и товара до 3,5 тона и до 8 места.

Шофьорски курсове предлагат подготовка за двете основни части, през които преминава изпита за плидобиване на свидетелство за правоуправление на МПС.

Практическия изпит – кормуване се състои в управление на МПС в градски условия пред изпитна комисия.

Маршрута за изпита – кормуване се определя от председателя на комисията и задължително съдържа следните елементи:

- Преминаване през най-малко три кръстовища, регулирани с пътни знаци или светофари;
- Извършване на най-малко 5 десни, 5 леви и един обратен завой.
– Пресичане на улица с две платна за движение;
– Спиране и потегляне по наклон;
– Паркиране успоредно или перпендикулярно на тротоара.

По време на управлението председателя своевременно уведомява кандидата за промяна на посоката на движение.

Резултати от „Практически изпит – кормуване“:
В случаи когато теоретичния и практически изпит са издържани следва да си приготвите следните документи за издаване на свидетелство за управление на МПС:

За категория „В“ – Лична карта, диплома – копие и оригинал (същата, която е представена при записването), талон от курс в БЧК, медицинско от личен лекар за съответната категория.

За категория „С“ – лична карта, шофьорска книжка, контролен талон, диплома – копие и оригинал (същата, която е представена при записването), талон за психологическа годност, медицинско от личен лекар за съответната категория.

За категория „СЕ“ – лична карта, шофьорска книжка, контролен талон, диплома – копие и оригинал (същата, която е представена при записването), медицинско от личен лекар за съответната категория.

За категория „D“ – лична карта, шофьорска книжка, контролен талон, диплома – копие и оригинал (същата, която е представена при записването), талон за психологическа годност, медицинско от личен лекар за съответната категория.

За категория „А“, „А1, „А2“ – Лична карта, диплома – копие и оригинал (същата, която е представена при записването), медицинско от личен лекар за съответната категория, шофьорска книжка и контролен талон (ако притежава такива).

Обобщено необходими са: Заявление за издаване на свидетелство на водача за Управление на МПС /по образец съгласно правилника за издаване на българските документи за самоличност/;
– Лична карта;
– Удостоверение за завършен курс за оказване на първа долекарска помощ;
– Карта за медицински преглед на водача на МПС /от личния лекар/;
– Платежен документ за платена държавна такса.

В случаите когато не е издържан теоретичния изпит курсиста няма право да се явява на практически изпит. Повторно явяване на теоретичен изпит се извършва при следващо назначаване на изпит /около седмица/
В случаите когато курсиста не е издържал практическия изпит преди повторно явяване на изпит е необходимо да вземе допълнително часове по практика.

Източници

Вижте също 
 Европейска шофьорска карта
 Свидетелство за управление на МПС
 Регистрационен номер на МПС (България)
 Българска лична карта
 Лична карта
 Български паспорт
 Закон за българското гражданство
 Гражданство на Европейския съюз
 Гражданство
 Зелена карта
 Карта за постоянно пребиваващ в Канада
 Паспорт

Лични документи
Автомобилен транспорт
Безопасност на транспорта в България